**ELŐTERJESZTÉS**

**Körmend Város Önkormányzata Képviselő-testületének 2017. április 27-i ülésére**

**Tárgy:** pályázat benyújtása 2017. évi „Idősbarát Önkormányzat Díj” elnyerésére

Tisztelt Képviselő-testület!

Az emberi erőforrások minisztere és a belügyminiszter az Idősbarát Önkormányzat Díj alapításáról és adományozásáról szóló 58/2004. (VI.18.) ESZCSM-BM együttes rendeletben foglaltak, és a kapott felhatalmazás alapján közös pályázatot hirdet az önkormányzatok számára a **2017. évi „Idősbarát Önkormányzat Díj”** elnyerésére. A felhívást minden évben kiírják azoknak a helyi önkormányzatoknak, amelyek

* ellátják mindazon feladatukat, amelyeket a jogszabály a hatáskörükbe utal, ezen felül aktív tevékenységükkel – például pályázati lehetőségek kihasználásával – elősegítik az időskorúak helyi szervezeteinek működését, illetve hozzájárulnak szabadidős programjaik megszervezéséhez,
* példamutató együttműködést alakítanak ki az idősügy területén tevékenységet folytató szervezetekkel, illetve személyekkel,
* a helyi közösségi életbe, közéletbe, illetve annak alakításába széleskörűen bevonják az időskorú polgárokat, illetve szervezeteiket,
* foglalkoztatási lehetőségek teremtésével ösztönzik, elősegítik az idősek meglévő képességeinek megőrzését, tudásuk, tapasztalataik hasznosulását, életminőségük javítását,
* az előzőpontokban meghatározottak megvalósításával kialakították a helyi idősbarát politika azon rendszerét, amely hosszú távon biztosítja e területen az eredményes működést.

A legjobb pályaművek **1 000 000 Ft pénzjutalomban** részesülnek, amelyet az önkormányzatok az idősügyi feladatok szakterületére fordíthatnak majd.

Kérem a tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen.

**Határozati javaslat:**

Körmend Város Önkormányzata Képviselő-testülete

1. **támogatja, hogy az Önkormányzat az Emberi Erőforrások Minisztériuma és a Belügyminisztérium által** az „Idősbarát Önkormányzat Díj” alapításáról és adományozásáról szóló 58/2004. (VI.18.) ESZCSM-BM együttes rendeletben foglaltak alapján kiírt **2017. évi „Idősbarát Önkormányzat Díj”-ra** pályázatot nyújtson be.
2. felhatalmazza a polgármestert, hogy a pályázattal kapcsolatos dokumentumokat aláírja.

Felelős: polgármester

Határidő: 2017. május 8. – a pályázat beadásának határideje

Körmend, 2017. április 19.

**Bebes István polgármester**